# Europos Sąjungos L 114I/2023

| | ISSN 1977-0723 |
| --- | --- |
| Europos Sąjungos
  oficialusis leidinys | L 114I |
| | |
| Leidimas lietuvių kalba | Teisės aktai | 66 metai2023m. gegužės 2d. |

ISSN 1977-0723

Europos Sąjungos

oficialusis leidinys

L 114I

Leidimas lietuvių kalba

Teisės aktai

66 metai2023m. gegužės 2d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | REGLAMENTAI |
| | * | 2023 m. gegužės 2 d. Komisijos įgyvendinimo reglamentas (ES) 2023/903, kuriuo nustatomos prevencinės priemonės, susijusios su tam tikrais Ukrainos kilmės produktais | 1 |

Turinys

II   Ne teisėkūros procedūra priimami aktai

Puslapis

REGLAMENTAI

*

2023 m. gegužės 2 d. Komisijos įgyvendinimo reglamentas (ES) 2023/903, kuriuo nustatomos prevencinės priemonės, susijusios su tam tikrais Ukrainos kilmės produktais

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

REGLAMENTAI

| 2023 5 2 | LT | Europos Sąjungos oficialusis leidinys | LI 114/1 |
| --- | --- | --- | --- |

2023 5 2

LT

Europos Sąjungos oficialusis leidinys

LI 114/1

---

KOMISIJOS ĮGYVENDINIMO REGLAMENTAS (ES) 2023/903

2023 m. gegužės 2 d.

kuriuo nustatomos prevencinės priemonės, susijusios su tam tikrais Ukrainos kilmės produktais

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2022 m. gegužės 30 d. Europos Parlamento ir Tarybos reglamentą (ES) 2022/870 dėl laikinų prekybos liberalizavimo priemonių (1), ypač į jo 4 straipsnio 9 dalį,

kadangi:

| (1) | Rusijai nuo 2022 m. vasario 24 d. pradėjus neišprovokuotą ir nepateisinamą agresijos karą prieš Ukrainą, siekdama remti Ukrainos ekonomiką, Europos Sąjunga Reglamentu (ES) 2022/870 nustatė prekybos liberalizavimo priemones papildant prekybos lengvatas, taikomas Ukrainos produktams pagal Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (2) (toliau – Asociacijos susitarimas). Visų pirma Reglamento (ES) 2022/870 1 straipsnyje numatyta, inter alia, sustabdyti visų pagal Asociacijos susitarimo I-A priedą nustatytų tarifinių kvotų taikymą. Jame taip pat nustatyta, kad produktus, kuriems taikomos tos kvotos, leidžiama importuoti į Sąjungą iš Ukrainos netaikant jokių muitų; |
| --- | --- |

(1)

Rusijai nuo 2022 m. vasario 24 d. pradėjus neišprovokuotą ir nepateisinamą agresijos karą prieš Ukrainą, siekdama remti Ukrainos ekonomiką, Europos Sąjunga Reglamentu (ES) 2022/870 nustatė prekybos liberalizavimo priemones papildant prekybos lengvatas, taikomas Ukrainos produktams pagal Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (2) (toliau – Asociacijos susitarimas). Visų pirma Reglamento (ES) 2022/870 1 straipsnyje numatyta, inter alia, sustabdyti visų pagal Asociacijos susitarimo I-A priedą nustatytų tarifinių kvotų taikymą. Jame taip pat nustatyta, kad produktus, kuriems taikomos tos kvotos, leidžiama importuoti į Sąjungą iš Ukrainos netaikant jokių muitų;

| (2) | Rusijos agresijos karas taip pat labai apribojo Ukrainos prieigą prie jos Juodosios jūros uostų ir taip užkirto kelią jai eksportuoti savo produktus į kitas pasaulio šalis ir importuoti jai reikalingus produktus. Siekdama išvengti grėsmių pasauliniam apsirūpinimui maistu ir remti Ukrainos jungčių su Sąjunga kūrimą, Komisija padėjo sukurti alternatyvius transporto maršrutus (toliau – ES ir Ukrainos solidarumo koridoriai), kad būtų sudarytos sąlygos dvišalei prekybai ir Ukrainos patekimui į pasaulines rinkas (3); |
| --- | --- |

(2)

Rusijos agresijos karas taip pat labai apribojo Ukrainos prieigą prie jos Juodosios jūros uostų ir taip užkirto kelią jai eksportuoti savo produktus į kitas pasaulio šalis ir importuoti jai reikalingus produktus. Siekdama išvengti grėsmių pasauliniam apsirūpinimui maistu ir remti Ukrainos jungčių su Sąjunga kūrimą, Komisija padėjo sukurti alternatyvius transporto maršrutus (toliau – ES ir Ukrainos solidarumo koridoriai), kad būtų sudarytos sąlygos dvišalei prekybai ir Ukrainos patekimui į pasaulines rinkas (3);

| (3) | bendromis valstybių narių, visų pirma Lenkijos, Slovakijos, Vengrijos, Rumunijos ir Bulgarijos, pastangomis, taip pat Ukrainos, Moldovos, kitų tarptautinių partnerių ir Komisijos pastangomis, ES ir Ukrainos solidarumo koridoriai tapo gyvybiškai svarbūs Ukrainos ekonomikai ir naujomis jungtimis su Sąjunga, taip pat padedančiomis išvengti pasaulinės maisto krizės (4); |
| --- | --- |

(3)

bendromis valstybių narių, visų pirma Lenkijos, Slovakijos, Vengrijos, Rumunijos ir Bulgarijos, pastangomis, taip pat Ukrainos, Moldovos, kitų tarptautinių partnerių ir Komisijos pastangomis, ES ir Ukrainos solidarumo koridoriai tapo gyvybiškai svarbūs Ukrainos ekonomikai ir naujomis jungtimis su Sąjunga, taip pat padedančiomis išvengti pasaulinės maisto krizės (4);

| (4) | nors pastaraisiais mėnesiais padaryta daug patobulinimų, vis dar išlieka svarbių logistinių kliūčių. Iš tiesų, infrastruktūros vis dar nepakanka, kad būtų galima suvaldyti padidėjusį eismą, visų pirma prie Ukrainos ir valstybių narių sienų. Vis dar skubiai reikia įrangos ir trūksta pajėgumų, todėl logistikos išlaidos yra didelės, taip pat yra didelė rizika, kad susijusiose valstybėse narėse saugyklos greitai bus visiškai užpildytos. Todėl būtina skubiai gerinti jungtis geriau koordinuojant tranzitą, gerinant infrastruktūrą ir mažinant bendras logistikos išlaidas, taip užtikrinant, kad Ukrainos kilmės kviečiai, kukurūzai, rapsai ir saulėgrąžų sėklos prireikus galėtų giliau judėti į Sąjungą ir už jos ribų; |
| --- | --- |

(4)

nors pastaraisiais mėnesiais padaryta daug patobulinimų, vis dar išlieka svarbių logistinių kliūčių. Iš tiesų, infrastruktūros vis dar nepakanka, kad būtų galima suvaldyti padidėjusį eismą, visų pirma prie Ukrainos ir valstybių narių sienų. Vis dar skubiai reikia įrangos ir trūksta pajėgumų, todėl logistikos išlaidos yra didelės, taip pat yra didelė rizika, kad susijusiose valstybėse narėse saugyklos greitai bus visiškai užpildytos. Todėl būtina skubiai gerinti jungtis geriau koordinuojant tranzitą, gerinant infrastruktūrą ir mažinant bendras logistikos išlaidas, taip užtikrinant, kad Ukrainos kilmės kviečiai, kukurūzai, rapsai ir saulėgrąžų sėklos prireikus galėtų giliau judėti į Sąjungą ir už jos ribų;

| (5) | dėl pirmiau aprašytų didelių logistikos išlaidų ir kliūčių padidėjo importas iš Ukrainos į netoli Ukrainos esančias valstybes nares. Dėl šio importo perpildomi sandėliavimo pajėgumai ir logistikos grandinės, visų pirma Bulgarijoje, Vengrijoje, Lenkijoje, Rumunijoje ir Slovakijoje. Šios aplinkybės daro poveikį tų valstybių narių vietos gamintojų ekonominiam gyvybingumui. Tuo remdamasi Komisija mano, kad atsiranda išskirtinių aplinkybių, kurios gali daryti poveikį Sąjungos vietos gamintojams. Atsižvelgiant į padėties skubumą ir neatidėliotiną poreikį spręsti šį klausimą, šiuo etapu neįmanoma atlikti tyrimo pagal Reglamentą (ES) 2022/870. Todėl, atsižvelgdama į šias aplinkybes, Komisija mano, kad būtina nedelsiant imtis prevencinių priemonių pagal to reglamento 4 straipsnio 9 dalį; |
| --- | --- |

(5)

dėl pirmiau aprašytų didelių logistikos išlaidų ir kliūčių padidėjo importas iš Ukrainos į netoli Ukrainos esančias valstybes nares. Dėl šio importo perpildomi sandėliavimo pajėgumai ir logistikos grandinės, visų pirma Bulgarijoje, Vengrijoje, Lenkijoje, Rumunijoje ir Slovakijoje. Šios aplinkybės daro poveikį tų valstybių narių vietos gamintojų ekonominiam gyvybingumui. Tuo remdamasi Komisija mano, kad atsiranda išskirtinių aplinkybių, kurios gali daryti poveikį Sąjungos vietos gamintojams. Atsižvelgiant į padėties skubumą ir neatidėliotiną poreikį spręsti šį klausimą, šiuo etapu neįmanoma atlikti tyrimo pagal Reglamentą (ES) 2022/870. Todėl, atsižvelgdama į šias aplinkybes, Komisija mano, kad būtina nedelsiant imtis prevencinių priemonių pagal to reglamento 4 straipsnio 9 dalį;

| (6) | todėl, išskyrus kiek tai susiję su sutarčių, pasirašytų prieš įsigaliojant šiam reglamentui, vykdymu, būtina užtikrinti, kad į laisvą apyvartą Ukrainos kilmės kviečiai, kukurūzai, rapsai ir saulėgrąžų sėklos, kurie visi konkuruoja dėl tų pačių sandėliavimo pajėgumų, būtų išleidžiami arba kad jiems būtų įforminta muitinio sandėliavimo, laisvosios zonos arba laikinojo įvežimo perdirbti procedūra, kaip numatyta Europos Parlamento ir Tarybos reglamente (ES) Nr. 952/2013 (5), tik kitose valstybėse narėse nei Bulgarija, Vengrija, Lenkija, Rumunija ar Slovakija; |
| --- | --- |

(6)

todėl, išskyrus kiek tai susiję su sutarčių, pasirašytų prieš įsigaliojant šiam reglamentui, vykdymu, būtina užtikrinti, kad į laisvą apyvartą Ukrainos kilmės kviečiai, kukurūzai, rapsai ir saulėgrąžų sėklos, kurie visi konkuruoja dėl tų pačių sandėliavimo pajėgumų, būtų išleidžiami arba kad jiems būtų įforminta muitinio sandėliavimo, laisvosios zonos arba laikinojo įvežimo perdirbti procedūra, kaip numatyta Europos Parlamento ir Tarybos reglamente (ES) Nr. 952/2013 (5), tik kitose valstybėse narėse nei Bulgarija, Vengrija, Lenkija, Rumunija ar Slovakija;

| (7) | tačiau tas apribojimas nedaro poveikio tų prekių vežimui Bulgarijoje, Vengrijoje, Lenkijoje, Rumunijoje ar Slovakijoje arba per šių šalių teritoriją pagal muitinio tranzito procedūrą, kaip numatyta Reglamento (ES) Nr. 952/2013 226 straipsnyje, į kitą valstybę narę arba į Sąjungos muitų teritorijai nepriklausančią šalį ar teritoriją; |
| --- | --- |

(7)

tačiau tas apribojimas nedaro poveikio tų prekių vežimui Bulgarijoje, Vengrijoje, Lenkijoje, Rumunijoje ar Slovakijoje arba per šių šalių teritoriją pagal muitinio tranzito procedūrą, kaip numatyta Reglamento (ES) Nr. 952/2013 226 straipsnyje, į kitą valstybę narę arba į Sąjungos muitų teritorijai nepriklausančią šalį ar teritoriją;

| (8) | pagal Reglamento (ES) 2022/870 4 straipsnio 9 dalį Komisija apie tai pranešė to reglamento 5 straipsnio 1 dalyje nurodytam Muitinės kodekso komitetui; |
| --- | --- |

(8)

pagal Reglamento (ES) 2022/870 4 straipsnio 9 dalį Komisija apie tai pranešė to reglamento 5 straipsnio 1 dalyje nurodytam Muitinės kodekso komitetui;

| (9) | siekiant užkirsti kelią spekuliacinei rinkos dalyvių elgsenai, šis reglamentas turėtų įsigalioti jo paskelbimo dieną ir būti taikomas iki 2023 m. birželio 5 d., |
| --- | --- |

(9)

siekiant užkirsti kelią spekuliacinei rinkos dalyvių elgsenai, šis reglamentas turėtų įsigalioti jo paskelbimo dieną ir būti taikomas iki 2023 m. birželio 5 d.,

PRIĖMĖ ŠĮ REGLAMENTĄ:

1 straipsnis

Išskyrus kiek tai susiję su sutarčių, pasirašytų prieš įsigaliojant šiam reglamentui, vykdymu, išleisti į laisvą apyvartą šio reglamento priede išvardytus Ukrainos kilmės produktus arba jiems įforminti muitinio sandėliavimo, laisvosios zonos ar laikinojo įvežimo perdirbti procedūras leidžiama tik kitose valstybėse narėse nei Bulgarija, Vengrija, Lenkija, Rumunija ar Slovakija.

2 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną ir taikomas iki 2023 m. birželio 5 d.

Šis reglamentas privalomas visas ir tiesiogiai taikomas visose valstybėse narėse.

Priimta Briuselyje 2023 m. gegužės 2 d.

Komisijos vardu

Pirmininkė

Ursula VON DER LEYEN

---

(1)  
  2022 m. gegužės 30 d. Europos Parlamento ir Tarybos reglamentas (ES) 2022/870 dėl laikinų prekybos liberalizavimo priemonių papildant prekybos lengvatas, taikomas Ukrainos produktams pagal Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (OL L 152, 2022 6 3, p. 103).

1

(2)  
  OL L 161, 2014 5 29, p. 3.

2

(3)  COM/2022/217 final. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Veiksmų planas dėl ES ir Ukrainos solidarumo koridorių Ukrainos žemės ūkio produkcijos eksportui ir dvišalei prekybai su ES palengvinti“.

3

final

(4)  2022 m. gegužės mėn. – 2023 m. kovo mėn. Ukraina per ES ir Ukrainos solidarumo koridorius eksportavo daugiau kaip 63 milijonus tonų prekių, įskaitant 32 milijonus tonų grūdų ir aliejinių augalų, ir Ukraina gavo daugiau kaip 26 mlrd. EUR pajamų. Solidarumo koridoriais Ukraina taip pat importavo beveik 23 milijonų tonų prekių, todėl ES įmonės gavo daugiau kaip 48 mlrd. EUR pajamų.

4

(5)  
  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

5

---

PRIEDAS

| Produkto aprašymas | Prekės kodas |
| --- | --- |
| Kviečiai |
| Kviečiai ir meslinas (kviečių ir rugių mišinys) | 1001 |
| Kukurūzai |
| Kukurūzai | 1005 |
| Rapsai |
| Rapsų arba rapsukų sėklos, smulkintos arba nesmulkintos | 1205 |
| Saulėgrąžų sėklos |
| Saulėgrąžų sėklos, smulkintos arba nesmulkintos | 1206 |

Produkto aprašymas

Prekės kodas

Kviečiai

Kviečiai ir meslinas (kviečių ir rugių mišinys)

1001

Kukurūzai

Kukurūzai

1005

Rapsai

Rapsų arba rapsukų sėklos, smulkintos arba nesmulkintos

1205

Saulėgrąžų sėklos

Saulėgrąžų sėklos, smulkintos arba nesmulkintos

1206

---